Ástandið er grafalvarlegt og sérlega hættulegt ungum börnum í borginni Mariupol í Úkraínu segja samtökin Læknar án landamæra. Úkraínumenn undirbúa sig nú fyrir stórsókn Rússa við höfuðborgina Kænugarð.
Loftvarnaflautur ómuðu um Kænugarð í nótt og í morgun. Íbúi í borginni segir að sprengjudrunurnar núna séu þær mestu frá því innrás Rússa hófst 24. febrúar. Talið er að Rússlandsher stefni að því að umkringja borgina þeir hafa gert stórskotaliðsárásir á flugvöll í nágrenni höfuðborgarinnar í morgun. Úkraínuher hefur haldið aftur af framgangi rússneskra hersveita að Odesa sem er gríðarmikilvæg hafnarborg og þriðja stærsta borg landsins. Borgarbúar undirbúa nú varnir af miklum krafti en sést hefur til rússneskra landgöngupramma úti fyrir ströndinni auk þess sem fjöldi herflugvéla er sagður hafa verið skotinn niður.
Rússar hafa dögum saman látið sprengjum rigna yfir borgina Mariupol. Íbúðahverfi hafa verið jöfnuð við jörðu, sjúkrahús eyðilögð og tíðindi hafa borist af því að minnsta kosti ein fjöldagröf hafi verið tekin í borginni. Sergei Orlov varaborgarstjóri segir að fyrir nokkrum dögum hefði heitasta ósk fólks verið að stríðinu ljúki.
But today and yesterday, their best wish is to find some food and water. They even do not afraid and scared about continuous bombing and shelling.
Í dag, segir Orlov, að fólk geti ekki hugsað um annað en að útvega sér vat og mat, þau hræðist ekki einu sinni linnulaust sprengjuregn.
Samtökin Læknar án landamæra segja ástandið í borginni grafalvarlegt, þar stefni í ólýsanlegan harmleik. Hundruð þúsunda komast ekki á brott úr borginni sem er nánast rústir einar. Fjölmargar fjölskyldur hafa hvort vatn, mat né lyf. Ástandið er sérstaklega hættulegt ungum börnum sem eiga í meiri hættu á ofþornun en eldri einstaklingar.
Í dag ætla Úkraínsk stjórnvöld að reyna að opna öruggar flóttaleiðir, til þess að forða fólki frá Mariupol og fleiri borgum sem eru umkringdar eða undir árásum og að sama skapi koma vistum til fólks sem verður þar um kyrrt.
"I really hope today that the day will be successful, and all planned routes will be open and Russia adheres to its obligations to guarantee the ceasefire. During the day, I will inform you about the results of our humanitarian routes. See you soon. Take care. Glory to Ukraine"
Iryna Vereshchuk, varaforsætisráðherra Úkraínu, segist vona að það eigi eftir að ganga vel og Rússar standi við samninga um vopnahlé á öruggum flóttaleiðum en það hefur ekki alltaf gengið sem skyldi síðustu daga.

Úkraínumenn undirbúa sig nú fyrir stórsókn Rússa við höfuðborgina Kænugarð. Læknar án landamæra segja að það stefni í ólýsanlegan harmleik í borginni Mariupol, ástandið þar sé grafalvarlegt og sérlega hættulegt ungum börnum